system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Comuna Răstoaca, Vrancea?
assistant
Răstoaca este o comună în județul Vrancea, Moldova, România, formată numai din satul de reședință cu același nume.

Așezare 
Comuna se află în estul județului, la vărsarea Milcovului în Putna. Este traversată de șoseaua națională DN23, care leagă Focșaniul de Brăila.

Demografie 

Conform recensământului efectuat în 2021, populația comunei Răstoaca se ridică la 2.059 de locuitori, în creștere față de recensământul anterior din 2011, când fuseseră înregistrați 1.811 locuitori. Majoritatea locuitorilor sunt români (91,4%). Din punct de vedere confesional, majoritatea locuitorilor sunt ortodocși (90,82%), iar pentru 8,98% nu se cunoaște apartenența confesională.

Politică și administrație 
Comuna Răstoaca este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Biliești a județului Putna, și avea în unicul ei sat 860 de locuitori. În comună funcționau o biserică și o școală mixtă cu 55 de elevi. Anuarul Socec din 1925 o consemnează în aceeași plasă, având 1207 locuitori. În 1931, comunei i-a fost arondat și satul Lămotești.

În 1950 comuna a trecut în administrarea raionului Focșani din regiunea Putna, apoi (după 1952) din regiunea Bârlad și (după 1956) din regiunea Galați. În 1968, a fost transferată la județul Vrancea și a fost imediat desființată, fiind inclusă în comuna Milcovul. Comuna a fost reînființată, în componența actuală, în 2004.

Monumente istorice 
Singurul obiectiv din comuna Răstoaca inclus în lista monumentelor istorice din județul Vrancea este monumentul eroilor din Primul Război Mondial și din războiul de independență a României, monument ridicat în 1927 și aflat în incinta căminului cultural din satul Răstoaca.

Note 

Răstoaca
Răstoaca